საჯარო უსაფრთხოების სამინისტრო (ჩრდილოეთი კორეა)

**ჩრდილოეთ კორეის სახალხო-დემოკრატიული რესპუბლიკის სახელმწიფო უსაფრთხოების სამინისტრო** — () — ჩრდილოეთ კორეის საიდუმლო პოლიცია და ერთ-ერთი მთავარი უსაფრთხოების უწყებაა. სამინისტრო წარმოადგენს ავტონომიურ სტრუქტურას, რომელიც სახელმწიფო იერარქიაში პირდაპირ ექვემდებარება ჩრდილოეთ კორეის უმაღლეს ლიდერს.

მინისტერიას საერთაშორისო კვლევებში ხშირად ახასიათებენ როგორც ერთ-ერთ ყველაზე რეპრესიულ საიდუმლო უსაფრთხოების ორგანოს მსოფლიოში, რომელიც უკავშირდება ადამიანის უფლებების სისტემურ დარღვევებს.

1948 წელს უწყება გარდაიქმნა შინაგან საქმეთა სამინისტროს პოლიტიკურ დაცვის ბიუროდ ().

ზოგიერთი დეფექტორისა და წყაროს მტკიცებით, უწყების რიგი ფუნქცია ფაქტობრივად გადანაწილებულია უსაფრთხოების სხვა სტრუქტურებზე, რომლებიც მოქმედებენ კორეის მუშათა პარტიისა და სახალხო არმიის ფარგლებში და ხშირად ფუნქციონირებენ კონსპირაციული კოდური სახელებით (მაგ., ოთახი 39).

1987 წელს მინისტრ რი ჩუნ-სუს სიკვდილის შემდეგ, უწყების ხელმძღვანელის პოზიცია ფორმალურად ვაკანტური დარჩა, თუმცა სტრუქტურას ფაქტობრივად აკონტროლებდა კიმ ჩენ ირი და მისი ხელმძღვანელობით მოქმედი პარტიის ორგანიზაციული და ინსტრუქციის დეპარტამენტი.

1998 წელს სახელმწიფო უსაფრთხოების სამინისტრო გადავიდა ეროვნული თავდაცვის კომისიის დაქვემდებარებაში, რომელსაც ასევე ხელმძღვანელობდა კიმ ჩენ ირი. რაც სამინისტროში ამ პოზიციის პირველ გამყარებულ დანიშვნას წარმოადგენდა 1987 წლის შემდეგ, ანუ 24-წლიანი ვაკანტური პერიოდის შემდეგ. ეს დანიშვნა ემთხვეოდა გენერალ რი მიონგ-სუს დანიშვნას ხალხის უსაფრთხოების მინისტრად. 

ასევე არსებობდა ცნობები, რომ კიმ ჩენ ინი სახელმწიფო უსაფრთხოების სამინისტროში საქმიანობდა როგორც მანამდე, ისე შემდეგაც, რაც იგი 2010 წლის სექტემბერში ოფიციალურად გამოცხადდა მემკვიდრედ.

2012 წლის აპრილში სამინისტროში მინისტრად დაინიშნა კიმ ვონ-ჰონი, რაც თანხვედრაში იყო კიმ ჩენ ირის გარდაცვალებით გამოწვეულ სახელმწიფო სტრუქტურების რეორგანიზაციასთან. კიმ ვონ-ჰონი კიმ ჩენ ინის მმართველობის პირველ წლებში მნიშვნელოვანი ფიგურა იყო, თუმცა 2017 წლის თებერვალში ის მოხსნეს თანამდებობიდან ცრუ ანგარიშების წარდგენისა და კადრების მართვის არასათანადო პრაქტიკის მიზეზით. 
2017 წლის ოქტომერში მის ნაცვლად, კორეის შრომის პარტიის ცენტრალური კომიტეტის პლენუმზე, დაინიშნა ჯონ კიონგ-თაეკი.

ვიცე-მინისტრის პოსტს ამ პერიოდში იკავებდა სო თე-ჰა, ხოლო სამინისტროს პოლიტიკური დეპარტამენტის ხელმძღვანელი იყო კიმ ჩანგ-სოპი.

2021 წლის 21 ოქტომბერს სამინისტროს მიეცა მითითება, თავი შეეკავებინა ზედმეტი კონტროლისგან იმ ჩრდილოეთ კორეელ მოქალაქეებზე, რომლებიც ცხოვრობენ ჩინეთის სასაზღვრო რაიონებთან და არ ითვლებიან იდეოლოგიურად საეჭვოებად.

## ფუნქციები
სახელმწიფო უსაფრთხოების სამინისტრო იძიებს პოლიტიკურ და ეკონომიკურ ხასიათის დანაშაულებს ჩრდილოეთ კორეაში, განსაკუთრებით კი იმ ქმედებებს, რომლებიც მიმართულია კიმების ოჯახის წინააღმდეგ.  
ასევე ახორციელებს დიპლომატიური პერსონალისა და სხვა ოფიციალური წარმომადგენლების უსაფრთხოების უზრუნველყოფას ჩრდილოეთ კორეის საელჩოებსა და საკონსულოებში საზღვარგარეთ.

გარდა შიდა უსაფრთხოების ფუნქციებისა, სამინისტრო დაკავშირებულია ქვეყნის საპატიმრო ბანაკების, ციხეების და საიდუმლო სადამსჯელო სისტემების ფუნქციონირებასთან.

საჭიროების შემთხვევაში სამინისტრო თანამშრომლობს სხვა სახელმწიფო უწყებებთან და უსაფრთხოების სტრუქტურებთან.

## მინისტრები
## წოდებები 
## ლიტერატურა
* 

## სქოლიო
კატეგორია:ჩრდილოეთ კორეის ისტორია
კატეგორია:სახელმწიფო აპარატი
კატეგორია:სახელმწიფო უწყებები
კატეგორია:სახელმწიფო უწყებები ქვეყნების მიხედვით
კატეგორია:უსაფრთხოების ეროვნული საბჭოები